
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1932 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Παράταση της προθεσμίας της παρ. 1 του άρθρου 


36 του ν. 3498/2006 (ΦΕΚ230/Α/24.10.2006). 1 

Διαδικασία αναγνώρισης ιαματικών φυσικών πό¬ 
ρων. 2 

ΑΠΟΦΑΣΕΙ Σ 

Αριθμ. 16665 (1) 


Παράταση της προθεσμίας της παρ. 1 του άρθρου 36 
του ν. 3498/2006 (ΦΕΚ230/Α/24.10.2006). 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 36, παρ. 2 και άρθρου 35, παρ. 2 του ν. 
3498/2006 «Ανάπτυξη ιαματικού τουρισμού και λοιπές 
διατάξεις» (ΦΕΚ 230/Α/24.10.2006). 

2. Του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

3. Του π.δ. 33/2006 «Διορισμός Μελών της Κυβερνήσε- 
ως και Υφυπουργών» (ΦΕΚ 35/Α/15.2.2006). 

4. Του ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα Τουρισμού» (ΦΕΚ187/ 
Α/11.10.2004). 

5. Του ν. 2160/1993 «Ρυθμίσεις για τον Τουρισμό και 
άλλες διατάξεις» (ΦΕΚ 118/Α/1993), όπως έχει τροποποι¬ 
ηθεί και ισχύει σήμερα. 

6. Του π.δ 43/2002 «Κατάταξη των κύριων ξενοδο¬ 
χειακών καταλυμάτων σε κατηγορίες με σύστημα 
αστέρων και τεχνικές προδιαγραφές αυτών» (ΦΕΚ 43/ 
Α/7.3.2002). 

7. Του π.δ 337/2000 «Κατάταξη των ενοικιαζομένων 
δωματίων και ενοικιαζομένων επιπλωμένων διαμερι¬ 
σμάτων σε κατηγορίες με το σύστημα των κλειδιών» 
(Φ ΕΚ281/Α/28.12.2000). 

8. Την ανάγκη παράτασης της προθεσμίας της προθε¬ 
σμίας της παρ. 1 του άρθρου 36 του ν. 3498/2006. 

9. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Παρατείνουμε μέχρι τις 31.12.2007 την προθεσμία της 
παρ. 1 του άρθρου 36 του ν. 3498/2006 για την υπαγωγή 
στις διατάξεις του π.δ. 43/2002 (ΦΕΚ 43 Α') και του π.δ. 


29 Δεκεμβρίου 2006 
337/2000 (ΦΕΚ 281 Α') των τουριστικών επιχειρήσεων 
της παραγράφου 1 (Α και Β αντίστοιχα) του άρθρου 2 
του ν. 2160/1993, όπως τροποποιήθηκε και ισχύει σήμερα, 
οι οποίες λειτουργούσαν κατά τη δημοσίευση του ν. 
3498/2006 χωρίς το προβλεπόμενο ειδικό σήμα λειτουρ¬ 
γίας, λόγω μη χορήγησης, λήξης της ισχύος, ανάκλησης 
ή αφαίρεσης αυτού για οποιονδήποτε λόγο. 

2. Μέχρι την υπαγωγή των ως άνω επιχειρήσεων στις 
διατάξεις του π.δ 43/2002 και του π.δ 337/2000 και σε 
κάθε περίπτωση το αργότερο μέχρι την ως άνω ορι- 
σθείσα ημερομηνία (31.12.2007), δεν επιβάλλονται οι 
προβλεπόμενες από τις ισχύουσες διατάξεις διοικητι¬ 
κής φύσεως κυρώσεις, αρμοδιότητας του Υπουργείου 
Τουριστικής Ανάπτυξης και του ΕΟΤ, με την προϋπόθεση 
ότι οι κατά νόμο υπόχρεοι έχουν υποβάλει την προβλε- 
πόμενη στην παρ. 1 του άρθρου 36 του ν. 3498/2006 
αίτηση χορήγησης του ειδικού σήματος λειτουργίας 
με τα οριζόμενα δικαιολογητικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 16655 (2) 

Διαδικασία αναγνώρισης ιαματικών φυσικών πόρων. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 4, παρ. 3 και του άρθρου 5, παρ. 2 του 
ν. 3498/2006 «Ανάπτυξη του Ιαματικού Τουρισμού και 
λοιπές διατάξεις» (ΦΕΚ Α' 230). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το π.δ 63/2005 (ΦΕΚ Α' 98). 

γ) Του π.δ. 122/2004 «Ανασύσταση του Υπουργείου 
Τουρισμού» ( ΦΕΚ Α' 85). 

δ) Του π.δ. 33/2006 «Διορισμός μελών της Κυβερνή¬ 
σεως και Υφυπουργών» (ΦΕΚ Α' 35). 

ε) Του ν. 3270/2004 «Αρμοδιότητες Υπουργείου Του¬ 
ριστικής Ανάπτυξης και θέματα τουρισμού» (ΦΕΚ Α' 
187). 

2. Το υπ’ αριθμ. 1/7.12.2006 πρακτικό της Επιτροπής που 
συστάθηκε με την υπ’ αριθμ. 14411/21.11. 2006 απόφαση 
Υπουργού Τουριστικής Ανάπτυξης 

3. Το γεγονός ότι από τις κανονιστικές διατάξεις της 
παρούσας απόφασης δεν προκαλείται απάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Για την αναγνώριση φυσικού πόρου ως ιαματικού υπο¬ 
βάλλεται στην αρμόδια Διεύθυνση του Ε.Ο.Τ. φάκελος 
σε τρεις (3) σειρές και σε ηλεκτρονική μορφή με τα 
ακόλουθα δικαιολογητικά: 

1. Αίτηση συμπληρωμένη σύμφωνα με το παράρτημα I. 

2. Τίτλοι ιδιοκτησίας ή δικαιώματος επικαρπίας με 
πρόσφατα πιστοποιητικά ιδιοκτησίας, μεταγραφής, δι¬ 
εκδικήσεων, βαρών και κτηματολογικό απόσπασμα. 

Σε περίπτωση μίσθωσης ή παραχώρησης χρήσης 
προσκομίζεται και συμφωνητικό μίσθωσης ή πράξη 
παραχώρησης. 

3. Οδοιπορικό Σκαρίφημα της περιοχής του προς ανα¬ 
γνώριση ιαματικού φυσικού πόρου. 

4. Τοπογραφικό διάγραμμα κλίμακας 1:1.000 με ισο- 
διάσταση 1 μ. και με συντεταγμένες σε Ε.Γ.Σ.Α. 87, στο 
οποίο αποτυπώνεται η θέση της υδροληψίας καθώς και 
τα κτίσματα ή έργα που υπάρχουν γύρω από τον προς 
αναγνώριση φυσικό πόρο και σε απόσταση διακοσίων 
μέτρων από αυτόν (άρθρο 5, παρ. 2 του ν. 3498/2006). 
Εφόσον η θέση υδροληψίας βρίσκεται σε εντός σχεδίου 
πόλεως περιοχή, το τοπογραφικό διάγραμμα συνοδεύ¬ 
εται από απόσπασμα πινακίδας Ρυμοτομικού Σχεδίου 
στο οποίο απεικονίζεται η θέση του προς αναγνώριση 
φυσικού πόρου. 

5. Λεπτομερής υδρογεωλογική - γεωλογική μελέτη, η 
οποία συντάσσεται σύμφωνα με το Παράρτημα II. 

6. Ραδιολογική έκθεση που θα περιλαμβάνει τα εξής: 

α) Μετρήσεις Ραδονίου (Βη) το οποίο περιέχεται στον 

προς αναγνώριση φυσικό πόρο και στον αέρα πάνω από 
το σημείο εμφάνισης του προς αναγνώριση φυσικού 
πόρου. Οι μετρήσεις ραδονίου εκτελούνται επί τόπου, 
με βάση τα διεθνή πρότυπα και αποδίδονται σε Βρ ανά 
μονάδα όγκου. Οι μετρήσεις επαναλαμβάνονται τρεις 
φορές εντός της ιδίας ημέρας και στην έκθεση αναφέ- 
ρεται ο ακριβής χρόνος εκτέλεση τους. 

β) Αναλύσεις δειγμάτων από τον προς αναγνώριση 
φυσικό πόρο ως προς την περιεκτικότητα ραδίου και 
ουρανίου μετρούμενη σε πιρ/ΙΙ. 

Στην ραδιολογική έκθεση αναφέρονται οι ακριβείς 
ημερομηνίες των δειγματοληψιών και των αναλύσεων 
των δειγμάτων. 

7. Μικροβιολογικές αναλύσεις σύμφωνα με την ισχύου- 
σα νομοθεσία για την ποιότητα του νερού ανθρώπινης 
κατανάλωσης. 

Οι δειγματοληψίες πρέπει να γίνονται ανά τρίμηνο 
και να καλύπτουν τουλάχιστον ένα έτος. Στην έκθεση 
αναφέρονται οι ημερομηνίες των δειγματοληψιών και 
της ανάλυσης τους. 

8. α) Φυσικές αναλύσεις των ιδιοτήτων του προς ανα¬ 
γνώριση φυσικού πόρου και ειδικότερα: 

- της θερμοκρασίας σε βαθμούς Κελσίου 


- του ρΗ στη θερμοκρασία ανάβλυσης του νερού 

- της ηλεκτρικής αγωγιμότητας στη θερμοκρασία 
ανάβλυσης του νερού και στους 25°0 

- της πυκνότητας 

- της θερμοκρασίας του αέρα πάνω από το σημείο 
που βρίσκεται ο προς αναγνώριση φυσικός πόρος. 

Οι φυσικές ιδιότητες μετρούνται στο σημείο εμφάνι¬ 
σης του προς αναγνώριση ιαματικού πόρου. Οι μετρή¬ 
σεις επαναλαμβάνονται τρεις φορές εντός της ιδίας 
ημέρας και στην έκθεση αναφέρεται ο ακριβής χρόνος 
εκτέλεσης τους. 

β) Χημικές αναλύσεις όπως αυτές ορίζονται στην 
ισχύουσα νομοθεσία για την ποιότητα του νερού που 
προορίζεται για ανθρώπινη κατανάλωση. 

Οι χημικές αναλύσεις πρέπει να περιλαμβάνουν σε 
κάθε περίπτωση και τα στοιχεία στα οποία αποδίδεται 
η ευεργετική επίδραση του προς αναγνώριση φυσικού 
πόρου. Στην έκθεση αναφέρονται οι ημερομηνίες λήψης 
και ανάλυσης των δειγμάτων. 

9. Υγειονομική έκθεση για τις ευεργετικές ενδείξεις 
και αντενδείξεις των ιδιοτήτων και στοιχείων του προς 
αναγνώριση φυσικού πόρου. 

Άρθρο 2 

1. Οι φυσικές, χημικές, μικροβιολογικές και ραδιολο- 
γικές αναλύσεις που απαιτούνται για την αναγνώριση 
φυσικού πόρου ως ιαματικού γίνονται ανά τρίμηνο και 
καλύπτουν χρονικό διάστημα τουλάχιστον ενός έτους, 
διενεργούνται δε από διαπιστευμένα εργαστήρια, δη¬ 
μόσια ή ιδιωτικά, ή από εργαστήρια Α.Ε.Ι. οποιασδήποτε 
χώρας-μέλους της Ευρωπαϊκής Ένωσης. 

2. Οι φυσικές, χημικές, μικροβιολογικές και ραδιολο- 
γικές αναλύσεις που προσκομίζονται με την αίτηση για 
την αναγνώριση φυσικού πόρου ως ιαματικού πρέπει να 
αναφέρονται σε χρόνο όχι μεγαλύτερο από την διετία 
από την υποβολή της αίτησης. 

3. Σε περίπτωση που οι εκθέσεις με τις ραδιολογι- 
κές, μικροβιολογικές, φυσικές ή χημικές αναλύσεις και 
μετρήσεις δεν έχουν συνταχθεί στην ελληνική γλώσσα 
υποβάλλονται στο πρωτότυπο με επίσημη μετάφραση 
στην ελληνική γλώσσα. 

4. Η υδρογεωλογική - γεωλογική μελέτη συντάσσεται 
από το ΙΓΜΕ ή από πρόσωπο το οποίο έχει το δικαίωμα 
να συντάσσει παρόμοιες μελέτες σύμφωνα με το δίκαιο 
χώρας-μέλους της ΕυρωπάίκήςΈνωσης. Στην τελευταία 
περίπτωση η υδρογεωλογική - γεωλογική μελέτη θεω¬ 
ρείται από το ΙΓΜΕ. 

5. Οι απαιτούμενες για την υδρογεωλογική -γεωλογική 
μελέτη μετρήσεις παροχής και διακύμανσης της στάθμης 
στα έργα υδροληψίας καθώς και οι φυσικές, χημικές, 
ραδιολογικές και μικροβιολογικές αναλύσεις πρέπει να 
προέρχονται από δειγματοληψίες ανά τρίμηνο, που κα¬ 
λύπτουν ένα τουλάχιστον υδρολογικό έτος. Οι δειγματο¬ 
ληψίες διενεργούνται με ευθύνη των προσώπων που θα 
εκτελέσουν τις αντίστοιχες αναλύσεις ή μετρήσεις. 

Στην περίπτωση υπάρξεως στοιχείων από το ΙΓΜΕ 
που αναφέρονται στην τελευταία διετία πριν από την 
υποβολή της αίτησης προς τον ΕΟΤ, δεν απαιτείται 
ως προς τα υπάρχοντα στοιχεία η διενέργεια νέων 
μετρήσεων ή αναλύσεων. 

Άρθρο 3 

1. Η υγειονομική έκθεση αναφέρει και αιτιολογεί τις 
ιαματικές ιδιότητες του φυσικού πόρου, τις ενδείξεις και 
αντενδείξεις για τη χρήση του και συντάσσεται όπως 
ειδικότερα ορίζεται στο παράρτημα III. 

2. Η υγειονομική έκθεση συντάσσεται: 

α) από διαπιστευμένο επιστημονικό εργαστήριο/ιν- 
στιτούτο με εξειδίκευση σχετική προς τη θεραπευτική 
χρήση των ιαματικών φυσικών πόρων ή από ιατρό με 
ανάλογη ειδικότητα ή εξειδίκευση. 

β) Ιατρικές σχολές πανεπιστημίων χώρας-μέλους της 
Ευρωπαϊκής Ένωσης, ερευνητικά κέντρα, ινστιτούτα 
ιατρικών σχολών, πανεπιστημιακές κλινικές και εργα¬ 
στήρια ή μέλη του διδακτικού προσωπικού ιατρικών 
σχολών Α.Ε.Ι. με ανάλογη ειδικότητα ή εξειδίκευση ή 
ερευνητικό έργο. 

3. Η υγειονομική έκθεση φέρει πρωτότυπη υπογρα¬ 
φή του συντάκτη ή του εκπροσώπου του συντάξαντος 
φορέα με θεώρηση του γνησίου της υπογραφής του 
από αρμόδια αρχή. 

4. Με την υγειονομική έκθεση συνυποβάλλεται και 
βιογραφικό σημείωμα του υπογράφοντος την έκθεση 
υπογεγραμμένο από τον ίδιο. 

Σε περίπτωση που η υγειονομική έκθεση συντάσσεται 
από νομικό πρόσωπο, εργαστήριο ή ινστιτούτο, θα πρέπει 
να υποβάλλεται σημείωμα με πληροφορίες για τον φορέα 
και την επιστημονική του δραστηριότητα, από το οποίο 
προκύπτει η επιστημονική ενασχόληση του με ζητήματα 
ιαματικών φυσικών πόρων. Το προαναφερόμενο σημείωμα 


δεν απαιτείται, όταν η έκθεση συντάσσεται από πρόσωπα 
που εμπίπτουν στην περίπτωση β της παραγράφου 2. 

5. Σε περίπτωση η υγειονομική έκθεση δεν έχει συντα¬ 
χθεί στην ελληνική γλώσσα υποβάλλεται στο πρωτότυ¬ 
πο με επίσημη μετάφραση στην ελληνική γλώσσα. 

6. Η υγειονομική έκθεση διαβιβάζεται από την αρμό¬ 
δια υπηρεσία του ΕΟΤ στο Κεντρικό Συμβούλιο Υγείας 
(ΚΕΣΥ) προκειμένου να θεωρηθεί και να διατυπώσει 
τυχόν παρατηρήσεις. 

Άρθρο 4 

1. Η αρμόδια υπηρεσία του ΕΟΤ ελέγχει την πληρότητα 
του φακέλου και διαβιβάζει μία σειρά στην Επιτροπή 
Προστασίας Ιαματικών Φυσικών Πόρων του άρθρου 10 
του ν. 3498/2006 στην οποία διαβιβάζεται και η θεω¬ 
ρημένη από το ΚΕΣΥ υγειονομική έκθεση με τις τυχόν 
παρατηρήσεις του. 

2. Η Επιτροπή Προστασίας Ιαματικών Φυσικών Πό¬ 
ρων εξετάζει τον πλήρη φάκελο και τα υποβληθέντα 
δικαιολογητικά και συντάσσει γνωμοδότηση σύμφωνα 
με το άρθρο 5 παράγραφος 1 του ν. 3498/2006 για την 
αναγνώριση του φυσικού πόρου ως ιαματικού. Η γνω¬ 
μοδότηση της Επιτροπής διαβιβάζεται μέσω του ΕΟΤ 
στον Υπουργό Τουριστικής Ανάπτυξης. 

3. Η Επιτροπή Προστασίας Ιαματικών Φυσικών Πόρων 
δύναται, αν το κρίνει αναγκαίο, να ζητήσει από τον 
αιτούντα συμπληρωματικά στοιχεία και διευκρινίσεις, 
πέραν των προβλεπομένων στα άρθρα 2 και 3. 

Άρθρο 5 

Τα συνημμένα παραρτήματα I, II, III και IV αποτελούν 
αναπόσπαστο μέρος της παρούσης απόφασης. 

ΠΑΡΑΡΤΗΜΑ I 

Υπόδειγμα Αίτησης Αναγνώρισης Φυσικού Πόρου ως Ιαματικού 

ΑΙΤΗΣΗ 

Αναγνώρισης Φυσικού Πόρου ως Ιαματικού 

(Άρθρο 4 του Νόμου 3498/2006 «Ανάπτυξη του ιαματικού τουρισμού και λοιπές διατάξεις») 


1. ΓΙΑ ΤΗΝ ΑΝΑΓΝΩΡΙΣΗ ΦΥΣΙΚΟΥ ΠΟΡΟΥ ΩΣ ΙΑΜΑΤΙΚΟΥ: 

□ Νερού 

□ Πηλού (αργιλικού, λασποτύρφης, κ.λ.π.) 

□ Αερίου 

□ Ατμού 


2. ΠΡΟΣ: 

Ε.Ο.Τ.:. 

Διεύθυνση: 
Τμήμα:. 







































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26317 


3.4. Νομιμοποίηση του αιτούντος για την υποβολή αιτήσεως 

□ Κύριος 

□ Επικαρπωτής 

□ Μισθωτής -παραχωρησιούχος 

□ ΟΤΑ 


4.1. Γεωγραφικά στοιχεία 

Νομός:. 

Δήμος:. Οικισμός:. 

Περιοχή εμφάνισης:. 

Τοπωνύμιο θέσης εμφάνισης:. 

Συντεταγμένες σημείου εμφάνισης (ΕΓΣΑ 87): χ=.γ=.ζ=. 

Περίμετρος επιφανειακής εμφάνισης σε ιη περί το κέντρο του φυσικού πόρου 

4.2. Ιδιοκτησιακό καθεστώς θέσης ειΐφάνισης του φυσικού πόρου 

□ Ιδιωτική 

□ Δημοτική - Κοινοτική 

□ Δημόσια 

□ 

Άλλη. 


4.3 Τρόπος εμφάνισης του Φυσικού πόρου 


□ Φυσική ανάβλυση νερού με τη μορφή πηγής* 

□ Πηγόιδι νερού* 

σε ξηρά ή θάλασσα 


□ Φυσική ανάβλυση νερού σε εκσκαφή 

□Ατμίδα** 

ή σήραγγα * 

□ Αέρια -Υδρατμοί σε σπήλαιο 

□ Λασποπηγή -πηλός-λασποτύρφη 

Άλλη μορφή. 

Γεώτρηση νερού* 

(Αναλυτική περιγραφή) 


*Με ή χωρίς αέρια 
** Με ή χωρίς νερό 


Επισυναπτόμενα δικαιολογητικά: 

1 ) . 

2) . 


Ο/Η ΑΙΤ 


(υπογραφή) 

ΠΑΡΑΡΤΗΜΑ II 

ΠΕΡΙΕΧΟΜΕΝΟ ΥΔΡΟΓΕΩΛΟΓΙΚΗΣ ΜΕΛΕΤΗΣ 


Η Υδρογεωλογική - Γεωλογική μελέτη για την αναγνώριση φυσικού πόρου ως ιαματικού θα 
περιλαμβάνει τις εξής επί μέρους ενότητες : 

α) Θέση-όρια-μορφολογία της περιοχής εντοπισμού των ιαματικών φυσικών πόρων σε 
τοπογραφικό διάγραμμα σε κλίμακα 1:5.000 με ισοδιάσταση 4μ., στο οποίο απεικονίζονται τα 
όρια της τοποθεσίας που βρίσκεται ο προς αναγνώριση φυσικός πόρος. Τα όρια αυτά 
προσδιορίζονται με τις συντεταγμένες των κορυφών του κλειστού πολυγώνου και αναφέρονται 
στο Ελληνικό Γεωγραφικό Σύστημα Αναφοράς (Ε.Γ.Σ.Α.) 87. Αναφέρεται επίσης το εμβαδόν του 
ακινήτου επί του οποίου βρίσκεται ο προς αναγνώριση φυσικός πόρος, 
β) Γενικό Γεωλογικό Πλαίσιο με αναφορά (και ενσωμάτωση) αποσπάσματος του Γεωλογικού 
Χάρτη Ελλάδας έκδοσης ΙΓΜΕ σε κλίμακα 1: 50.000. 
γ) Ανάλυση των κλιματολογικών, βιοκλιματικών, υδρολογικών, υδρογεωλογικών, υδροχημικών και 
περιβαλλοντικών συνθηκών στην εγγύς και ευρύτερη περιοχή εμφάνισης ή άντλησης του προς 
αναγνώριση φυσικού πόρου. 

δ) Το είδος του ιαματικού ρευστού / υλικού (νερό, αέριο, ατμός ή πηλός), σύμφωνα με τους 
ορισμούς του άρθρου Ιτου Ν. 3498/2006. 

ε) Τα γεωμετρικά χαρακτηριστικά του υδροφόρου συστήματος από το οποίο προέρχεται το υλικό, 
στ) Υδρολιθολογικό χάρτη της ευρύτερης περιοχής ανάπτυξης του ιαματικού φυσικού πόρου, 
ζ) Υδροχημικά διαγράμματα και τον υδροχημικά τύπο του προς αναγνώριση φυσικού πόρου ως 
ιαματικού, όπως και συγκριτικά υδροχημικά στοιχεία του κοινού πόσιμου και θαλασσινού νερού 
της ευρύτερης περιοχής, 

η) Χάρτη με τις προτεινόμενες περιοχές προστασίας, κατά περίπτωση ιαματικού φυσικού πόρου, 
σε κατάλληλη κλίμακα και αναφορά στο Ε.Γ.Σ.Α. 87 στον οποίο θα φαίνονται οι διαστάσεις των 
προτεινόμενων ζωνών προστασίας της πηγής ή του ιαματικού υδροφορέα ή του πηλού ή της 
περιοχής εξόδου των ατμών. 

θ) Καταγραφή της ευαισθησίας του φυσικού πόρου ή υδροφόρου συστήματος και των πιθανών 
πηγών ρύπανσης. 

ι) Αποτελέσματα δοκιμαστικής άντλησης, στην περίπτωση γεωτρήσεων, διάρκειας τουλάχιστον 72 
ωρών, με κατάλληλα διαγράμματα παροχών και πτώσης στάθμης του υδροφόρου ορίζοντα, 
ια) Μετρημένες παροχές της πηγής ή της γεώτρησης, του πηγαδιού, της εκσκαφής, ή της 
σήραγγας, όπως στην προηγούμενη παράγραφο, 
ιβ) Διακύμανση της στάθμης του νερού με μετρήσεις που διεξήχθησαν ανά τρίμηνο και καλύπτουν 
τουλάχιστον ένα υδρολογικό έτος . 

ιγ) Διακύμανση των υπολοίπων φυσικών χαρακτηριστικών (θερμοκρασία, ρΗ, ηλεκτρική 
αγωγιμότητα, δυναμικό οξειδοαναγωγής), της αλκαλικότητας και των χημικών αναλύσεων (ιόντα, 
κατιόντα, ιχνοστοιχεία) με ανά τρίμηνο μετρήσεις που καλύπτουν ένα έτος, 
ιδ) Στην περίπτωση που ο ιαματικός φυσικός πόρος αποτελείται από πηλό/ λάσπη/ λασποτύρφη, 
απαιτείται ορυκτολογικός προσδιορισμός της στερεός φάσης του πηλού, της λάσπης ή της 
λασποτύρφης και προσδιορισμός της ποσοστιαίας % περιεκτικότητας σε οργανική ύλη. 
ιε) Γεωθερμικό μοντέλο ή στοιχεία λειτουργίας των θερμών εκδηλώσεων στην περιοχή ανάπτυξης 
του προς αναγνώριση ιαματικού φυσικού πόρου. 

ιστ) Στην περίπτωση κατά την οποία τα έργα υδροληψίας αποτελούνται από γεωτρήσεις είναι 
απαραίτητη η αναλυτική περιγραφή της εκτέλεσης, της συμπλήρωσης και της ανάπτυξης 
αυτών, σύμφωνα με επισυναπτόμενο διάγραμμα. 

ΠΑΡΑΡΤΗΜΑ III 

ΠΕΡΙΕΧΟΜΕΝΟ ΥΓΕΙΟΝΟΜΙΚΗΣ ΕΚΘΕΣΗΣ 


1. Η Υγειονομική Έκθεση για τις ενδείξεις και αντενδείξεις του Ιαματικού Φυσικού Πόρου πρέττει να 
περιλαμβάνει: 

α) Αναφορά στον τόπο εμφάνισης του φυσικού πόρου, τη μορφή και το είδος του. 

β) Αναφορά της ημερομηνίας της αυτοψίας του συντάκτη της έκθεσης με σύντομη περιγραφή. 

γ) Περιγραφή και αξιολόγηση των αναλύσεων, μετρήσεων και ιδιοτήτων του φυσικού πόρου, από 
την οποία τεκμηριώνεται η ασφάλεια και η δραστικότητά τους για την υγεία και ευεξία του 
ανθρώπου. 

δ) Αναλυτική αναφορά στις ενδείξεις σε υγιείς και ασθενείς. 

ε) Προτεινόμενοι τρόποι χρήσης του φυσικού πόρου στις προαναφερόμενες ενδείξεις. 

στ)Αναλυτική αναφορά στις αντενδείξεις, προφυλάξεις και ανεπιθύμητες ενέργειες από την 
ιδιοσυστασία ή τον τρόπο χρήσης του φυσικού πόρου. 

ζ) Τεκμηρίωση των προτεινόμενων χρήσεων του φυσικού πόρου με αναφορά σε θεωρητικές 
προσεγγίσεις, συναφείς μελέτες, εμπειρία από την χρήση φυσικών πόρων με παρόμοια 
σύσταση. 

η) Συμπεράσματα για την ιαματική χρήση του φυσικού πόρου. 

2. Η υγειονομική έκθεση πρέπει να τεκμηριώνεται με παράθεση τυχόν ιστορικών πληροφοριών, 
εμπειρικών αναφορών, μελετών ή ερευνών για το συγκεκριμένο φυσικό πόρο, πέραν των 
υποβαλλομένων αναλύσεων και μετρήσεων, καθώς και με παραπομπές στην διεθνή 
βιβλιογραφία. 

3. Στην υγειονομική έκθεση επισυνάπτονται: 
α) Πίνακας βιβλιογραφικών παραπομπών. 

β) Οι αναλύσεις που ελήφθησαν υπόψη υπογεγραμμένες και από τον συντάκτη της υγειονομικής 
έκθεσης. 

ΠΑΡΑΡΤΗΜΑ IV 


ΥΔΡΟΧΗΜΙΚΟΙ ΤΥΠΟΙ ΙΑΜΑΤΙΚΩΝ ΝΕΡΩΝ 


Υδροχημικός τύπος 

Βασικά χημικά χαρακτηριστικά 

■I 

Ι1Ι1113ΚΒΗ 

Οξυανθρακικά 

1. Νατριούχα 

Μεταλλικότητα ανάμεσα σε 1 και 

8 μτ/1, άφθονο ελεύθερο 002 


2. Ασβεστούχα 

Το €α ++ μερικές φορές φτάνει τα 
700-800 ιημ/1. 


3. Μικτά 

μ) Νατριο-ασβεστούχα. 

Μεταλλικότητα ενδιάμεση 

εκείνης των περιπτώσεων 1 και 2. 
6) Ασβεστο-μαγνησιούχα, όπως η 
περίπτωση &) πλέον Μ§ ++ . 
ο) Χλωριο-οξυανθρακικά 

νατριούχα. Μεταλλικότητα 

ενδιάμεση μεταξύ των 

περιπτώσεων 1 και 5. 


Χλωριονατριούχα 

4. Ισχυρά 

ΙΟμτ/Ι < ΝπΌΙ <250 μτ/1 

Πολλά είναι κρύα 


Νμ(21 συχνά «10 §τ/1 

Πολλά είναι ζεστά 

Ανθρακοαεριούχα 

Ποικιλία που περιλαμβάνει νερά 
πλούσια σε 002 


Θετικά 

6. Νατριούχα 

Ελαφρά μεταλλικά 

Ζεστά 

7. Ασβεστούχα 
(Γυψούχα) 

Η περιεκτικότητα σε Οαδθ 4 
συχνά φτάνει σε κορεσμό 
(3 μτ/1). 

Κρύα ελαφρά 

μεταλλικά 

Ζεστά 

δ.Χλωριοθειϊκά 

ασβεστούχα 

Η περιεκτικότητα ΝμΟ είναι αυξημένη με αποτέλεσμα 
την αύξηση διαλυτότητας του (3£ΐ3θ4 (μέχρι 5-6 μτ/1). 

Θειούχα 

9. Νατριούχα 

Ελαφρά μεταλλικότητα 

Γενικά υπέρθερμα, 
λίγο διαλυμένο 

Η 2 5. 

10.Χλωριοθειούχα- 
νατριούχα 

Όπως τα 9, πιο πλούσια σε ΝιιΌΙ. 

Γενικά κρύα. 

11. Ασβεστούχα 

Σε μικρά βάθη μετατρέπονται, με τη δράση 
βακτηριδίων ή οργανικών ουσιών που περιέχονται στα 
πετρώματα μέσα από τα οποία διέρχονται, διά 
αναγωγής, σε θειούχα. Σημαντική περιεκτικότητα σε 
Η 2 § (νεαρά θειασβεστούχα) 

12.Παλιά 

Ασβεστούχα 

Διαδικασία αντίθετη από την 11. Τα θειούχα 
οξειδώνονται σε υποθειώδη, θειώδη και θειϊκά. 


Η απόφαση αυτή και τα παραρτήματά της να δημοσιευθούν στην Εφημερίδα της Κυβερνήσεως. 

Αθήνα, 22 Δεκεμβρίου 2006 

Η ΥΠΟΥΡΓΟΣ 

